Шьамтәыла ҩадатәи ахәҭакны имҩаԥысуа ахҭысқәа арадио Sputnik Аԥсны аефир аҿы ахҳәаа рзыҟаиҵеит аполитолог Беслан Ҳагба.
Аԥсны аҭҵаарадыррақәа Ракадемиа ахада Зураб Џьапуа "Анатоли Генко иабаза материалқәа" ашәҟәы аӡыргараҿы иҳәеит иара ишагәылоу уаҩытәыҩса ила иамбац аматериалқәа.
Аԥсны Акультуреи аҭоурых-культуратә ҭынха ахьчареи рминистр Ельвира Арсалиаԥҳа арадио Sputnik аефир аҟны илҳәеит афестиваль "Абаза" Аԥсны амҩаԥысра аҿар ирызнанаго шырацәоу.
Гал араион ахада ихаҭыԥуаҩ, ақыҭанхамҩа аусбарҭа аиҳабы Ҭамаз Ҵәыџьба Sputnik иаиҭаз аинтервиу аҟны иҳәеит сынтәа ацитрустә шәырқәа рҽаҩра маҷзаргьы ахаҭабзиара акырӡа ишеиӷьу.